Stigende dødstall etter uvær i India
Titusener av landsbyfolk har måttet flykte fra sine hjem, sier en tjenestemann i delstaten Andhra Pradesh. Hundrevis av landsbyer er satt under vann og rundt 60.000 mennesker har søkt tilflukt i leirer etter at en syklon rammet kystområdene nær storbyen Chennai i forrige uke. Styrtregn har gjort stor skade på avlingene i regionen, sa tjenestemannen Karikal Valaven mandag. Indiske meteorologer har spådd mer regn, etter at syklonen Nilam sist onsdag kom inn over kysten 50 kilometer sør for Chennai. I september i år drev oversvømmelser to millioner mennesker på flukt i delstaten Assam nordøst i India.
Tallet på omkomne i uværskatastrofen sør i India har steget til 22.